‘વર્લ્ડ બ્લડ ડોનર ડે’ ૧૪ જૂનથી સમગ્ર રાજ્યમાં દર મહિને બ્લડ ડોનેશન કેમ્પ યોજવા સરકારે ગુરુવારે પરિપત્ર કર્યો છે. ‘નવગુજરાત સમય’માં ‘દર મહિનાની તા. 14મીએ રાજ્યના ૩૩ જિલ્લામાં હવે સ્વૈચ્છિક રક્તદાન કેમ્પ’ મથાળા હેઠળ એક અઠવાડિયા અગાઉ અહેવાલ પ્રસિદ્ધ થયો હતો. ગુજરાતમાં તમામ જિલ્લાઓમાં આખા વર્ષ દરમિયાન પુરતા પ્રમાણની સુરક્ષિત બ્લડની નિયમિત જરૂરિયાત સામે બ્લડ બેંકોમાં બ્લડની અછત સર્જાતી હોય છે. અછતને નિવારવા અને લોકોને પ્રોત્સાહન આપવા સરકારે પ્રથમ પહેલ કરી છે. દર મહિને જિલ્લા સ્તરે બ્લડ ડોનેશન કેમ્પ યોજાય એવો દેશમાં પ્રથમ નિર્ણય છે.